sasicodes/solvari-1 huggingface dataset:
அவளது சுபாங்கன் கதை போலவே அந்த ஆழிக்கும் மாணவி ஒருத்தி சம்பந்தப்பட்ட கதை இருந்தது அதற்காக தனாவை தேடிப்போகிறாள் அவள் இதுதான் அவள் படிக்கும் முதல் நாவல் ஆனால் முதலாவதிலேயே அவரது ரசிகையாகிவிட்டேன் என்று தான் தோன்றியது அவளுக்கு ஆங்காங்கே அவரே நேரில் நின்று அந்த கீழுதட்டு சிரிப்போடு பேசுவது போல பிரமை தட்டியதும் கூட அதற்கான ஓராயிரம் காரணங்களில் ஒன்றாக இருந்திருக்கலாம் அன்றைக்கு வெகு சீக்கிரமே விவிதத்துக்கு கவனம் கிடைக்கும் என்று மர்மமாக சிரித்தாரே..உண்மைதான்.
ரத்தமும் சதையுமாய் இந்த நாவல் விவரிக்கும் விஷயங்களை அவ்வளவு சீக்கிரம் புறக்கணித்துவிட முடியாது எப்படி இத்தனை தகவல்களை கோர்த்து பரபரவென கதையை அமைத்தாரோ தெரியவில்லை.
மிகப்புத்திக்கூர்மையான ஒரு போலீஸ் கதாநாயகன் ஆனால் ஆர்ணவிக்கோ ஆழி என்ற கதாப்பாத்திரம் மட்டும் தான் அவள் மனதில் நின்றது.
தனாவுக்கு ஆழியின் மேல் லேசான ஈர்ப்பு இருப்பதாக கதையில் காண்பித்தாலும் ஆழியின் மர்மச்சிரிப்புக்கள் மொழிபெயர்க்கப்படவேயில்லை.
இருக்கிறது ஆனால் இல்லை என்ற ஒரு மிதக்கும் இனிய மனநிலையிலேயே அவர்களை தனித்தனி பாதைகளில் அனுப்பி கதையை முடித்து விடுகிறார் ஆசிரியர்.
பல இடங்களில் ஆழி ஆர்ணவியை நினைவூட்டுவது போல இருந்தாலும் அவள் உணர்வுகளை வெளிப்படுத்தாத அழுத்தமான பெண் என்பதில் ஆர்ணவியிடம் இருந்து நிறைய வேறுபட்டாள்.
ஆனால் லேசாக தலைசாய்த்து விரலை நாடியில் தேய்த்துக்கொள்ளும் ஆர்ணவியின் மேனரிசம் வரை ஆழி செய்து தொலைத்திருந்தாள் அர்ஜூனாவே தன்னுடைய உணர்வுகளுக்கும் அறிவுக்கும் இடையில் குழம்பி நின்றதைத்தான் இது காண்பிக்கிறதா?
மனதின் கேள்விக்கு தன்னைசுற்றி கவிந்த சோகம் தான் அவளுக்கு ஒரே பதிலானது ஒரு மேசையின் மீது மாவுத்துகள்கள் சிந்திக்கிடக்கின்றன.
அதன் நடுவில் யாரோ ஊதியதைப்போல நடுவில் அவை கலைந்து கிடக்க பிய்ந்த ரோஜா இதழ்களை ஓரமாய் கொண்டு அவற்றின் சாயத்தை கொண்டு யாரோ எழுதியது போல விவிதம் என்ற தலைப்பு எழுதப்பட்டிருந்தது.
எழுத்தாளனுக்கு நாவலின் அட்டைப்படம் மிகவும் முக்கியம் தானே.. நாவலின் உள்ளடக்கத்தை சொல்லும் குறியீடாக ஒவ்வொரு நாவலுக்கும் அட்டைப்படம் அமைந்து விடுவதில் அவர் எப்போதுமே அதிர்ஷ்டசாலி தான்.
ஒகே சார் என்று பவ்யமாய் சொன்ன பிரபு சார் நிஜமாகவே நாவலின் தலைப்பாக இந்த மாவட்டத்தின் பெயரை போட்டிருப்பது சிக்கலை உண்டாக்காதா?
விவித நகர் குறித்து நான் எழுதியிருக்கிறேன் என்றதுமே ஆர்வத்தில் நாவல் அதிகம் வாங்கப்படும் பிரபு என்று சிரித்தவர் ப்ரோமொஷனுக்காக என்று மட்டும் இல்லை இந்த நாவலுக்கு இதைத்தவிர வேறு தலைப்பை என்னால் யோசித்தும் பார்க்க முடியவில்லை இதுவே இருக்கட்டும் என்றவர் பிரபு அரைமனதாய் தலையசைக்க நூல் வெளியீட்டைக்குறித்த ஆயத்தங்களை பற்றி பேசிவிட்டு விடைபெற்றார் அர்ஜூனா.
இந்த தடவையாவது நீங்கள் வெளியீட்டு விழாவுக்கு வாருங்களேன் சார்.. அதுவும் இந்த நாவல் கொஞ்சம் சர்ச்சைக்குரியது என்று ஏற்கனவே மக்கள் மத்தியில் பலத்த எதிர்பார்ப்பு நிலவும் போது நீங்களும் நேரில் வந்தால் நல்லது என்று நாங்கள் நினைக்கிறோம் யோசிக்கிறேன் என்று புன்னகைத்தவர் பஸ்ஸில் தொற்றிக்கொண்டு நேராக கடற்கரைக்கு சென்றார்.
இன்றைக்கு ஸ்கூலில் நாடகப்பயிற்சியாம் சார்.. என்றபடி சுத்தமான பிளாஸ்டிக் தட்டொன்றில் சூடான குட்டியான இரண்டு வடைகளையும் சட்னியையும் வைத்துக்கொடுத்தாள் ரங்கம்மா.. வடையை பிட்டு வாயிலிட்டு பார்த்தவர் அதன் சுவையில் சப்புக்கொட்டியபடி நன்றாக இருக்கிறது ரங்கம்மா.. ஆனால் வடை விற்க ஆரம்பித்தால் காபியும் கொடுக்க வேண்டியிருக்குமே.
காசு சேர்க்கறேன் சார்..கொஞ்சம் சேர்ந்ததும் கடையை கொஞ்சம் பெருசாக்கலாம்னு யோசிக்கிறேன்..அப்புறம் கண்டிப்பா வாங்கிடுவேன் என்றால் அவள் நம்பிக்கையாக சார்..நம்ம அனு மிஸ் ஊருக்கு போறாங்களாம்ல.. இப்போ கொஞ்சம் முன்னே தான் வந்துட்டு போனாங்க.
நல்ல பொண்ணு சார்..வேணாம் வேணாம்னு சொல்லியும் கேட்காமல் எனக்கொரு சேலை பசங்களுக்கு கொஞ்சம் புத்தகங்கள் கொடுத்துட்டு போனாங்க தண்ணீரை எடுத்து குடித்துக்கொண்டிருந்தவரின் கை அந்தரத்தில் உறைந்தது.
இதற்காகத்தானே வீட்டுக்கு போகாமல் நேரே கடற்கரைக்கு வந்தார் அவர் அந்தப்பொண்ணு டெம்பரரியா தானே இங்கே வந்தா..போக வேண்டியது தானே.. விட்டேற்றியாக சொல்லிக்கொண்டு கடற்கரையில் கொஞ்சம் தூரம் நடந்தவர் பிறகு யாழினியை பெரியம்மா வீட்டில் இருந்து அழைப்பதற்காக கிளம்பிச்சென்றார்.
இவள் இந்த விடயத்தை இவ்வளவு சீரியஸாக எடுப்பாள் என்று அவர் நினைக்கவே இல்லை..தன்னுடைய அவசர நடவடிக்கைகள் மூலமாக ஒவ்வொரு தடவையும் அவள் அவருடைய முடிவை சரியென நிரூபிப்பதாகவே அவர் நினைத்தார்.
யாழினியின் சோகம் சுமந்த கேள்விக்கு இறுக்கமான தலையசைப்பை பதிலாக கொடுத்தவர் அவள் வழக்கம் போல போஸ்ட் பாக்சை செக் செய்ய எதிர் வீட்டின் பூட்டிய கதவை ஒருகணம் பார்த்துவிட்டு கதவை திறந்து கொண்டு உள்ளே போனார்.
என்னடா கடிதம் எழுதியிருக்கிறாளே என்று உதட்டுக்குள் சிரிக்கிறீர்கள் தானே.. எனக்கு சில விஷயங்கள் தெளிவு படுத்த வேண்டியிருந்தது சார்.
என் வரையில் விட்டுப்போன சில விளக்கங்களை சொல்லி முடிக்கா விடில் என்னமோ பாதியில் விட்ட வழக்கு போல என் மனதை நெருடிக்கொண்டே இருக்கும் அதனால் தான் எழுதுகிறேன்.
எவருடனுமே எனக்கு உங்களுடன் ஏற்பட்ட விஷயம் வந்ததே இல்லை சார்.. ஆக்சுவலி எனக்கு அவர்கள் ஆண்கள் என்ற வேறுபாடே தெரிவது இல்லை.
சரி அவ்வளவு தெளிவாக சொன்னீர்களே..நீங்களும் நீங்கள் குறிப்பிட்ட ரீதியில் என்பால் ஈர்க்கப்பட்டதாகவும் என் நலன் விரும்பியதால் அதற்கு மேல் போகாததாகவும் நான் கேட்கிறேன்..காதல் இல்லை..என்னோடு நேரம் செலவழிக்க பிடிக்கவில்லை என்றால் எரிந்து விழுவது போல விழுந்தாலும் மணிக்கணக்கில் என்னோடு பேசியது எதற்கு?
நான் புரிந்து கொள்ளத்தெரியாதவள் குழந்தை என்றெல்லாம் குற்றம் சாட்டிணீர்களே..அப்படிப்பட்ட என்னை இப்படியெல்லாம் தூண்டியது ஏன்?
எந்த சமயத்தில் எப்படி பேசுவீர்கள்..எந்த தருணத்தில் எழுந்து போவீர்கள் எங்கே சீரியஸாக பேசுவீர்கள் யாரின் மூக்கை உடைப்பீர்கள் எந்த இடத்தில் உங்கள் சாத்தானிச சிரிப்பை சிரிப்பீர்கள் முறைப்பீர்கள் சகலமுமே எனக்கு அத்துப்படியாகிவிட்டது.
காதலை உணர கொஞ்சம் முன்னர் நான் தனியாக நடக்கும் போது கூட உங்களை மனத்தால் அருகில் வைத்து எதற்கு நீங்கள் எப்படி ரியாக்ட் செய்வீர்கள் என்று மனக்கண்ணில் காண ஆரம்பித்து விட்டேன்.
நான்லாம் செட் ஆகவே மாட்டேன் ..கர்ர்ரர்ர்ர் நீங்கள் உங்கள் பெண்களோடான பழக்கம் பற்றி சொன்னதை நான் பெரிதாக எடுத்துக்கொள்ளவில்லை என்ற உங்களின் குற்றச்சாட்டு நீங்கள் கண்டீர்களா?
அப்போது நான் முடிவு செய்தேன்..இந்த மனிதரின் வாழ்க்கை முறை வேறு என்னுடையது வேறு.. விலகியிருக்க வேண்டும் என்று ஆனால் தட் இஸ் லவ் இல்லையா?
அன்றைக்கு பார்ட்டி முடித்த பிறகு திலீப் எங்களிருவரையும் பார்த்த பார்வையை வைத்துத்தான் நான் எங்களைக்குறித்து யோசிக்க ஆரம்பித்தேன்.
புரிந்ததும் நான் சந்தொஷப்படவில்லை சார்..இத்தனை சிக்கலுள்ள ஒருவரை எப்படி என்று பயம் தான் வந்தது..நீங்கள் மொட்டை மாடிக்கு வர முன் நான் திலீப்புடன் பேசினேன்.
உங்கள் ரொமான்சுக்கு பஞ்சம் இல்லாத வாழ்க்கை பற்றித்தான் அவன் என்னிடம் இருந்து இதை இவ்வளவு சீக்கிரம் எதிர்பார்க்கவில்லை என்றும் நீங்கள் தான் முதலில் சொல்வீர்கள் என்றும் எதிர்பார்த்ததாக சொன்னான்.
அந்த காதலியோடு ஒருவேளை நீங்கள் எல்லை தாண்டியிருக்கலாம் என்பது தான் என்னால் முடிந்த ஆகக்கூடிய கற்பனையாக இருந்தது ஆனால் திலீப் சொன்னது முற்றிலும் வேறு.. நீங்கள் காதலில் நம்பிக்கையே இல்லாத ஒருவர் உங்களுடைய தோழிகள் எல்லாருமே பெண் அர்ஜூனாக்கள் தான் என்றும் அவன் சொன்னான்.
அப்படியே ஓரிருவரோடு ஓரிருமுறை எல்லை தாண்டியிருக்க கூடும் மற்றபடிக்கு அவனை நான் நன்கு அறிவேன்..அவன் வீடு வரை சென்ற முதல் பெண்ணும் அவன் அதிகம் நேரம் செலவிட்ட ஒரே பெண்ணும் நீதான் என்று திலீப் சொன்னான்.
பிறகு நீங்கள் என்னிடம் மனம் திறந்து பேசியது ஒரு வார கால தலைமறைவின் பின்னர் தான் அதுவரை அதைக்குறித்து ரகம் ரகமாய் அலசி ஆராய்ந்து மனதில் இதுதான் என்று முடிவெடுத்த பின் நீங்கள் சொல்லும் போது நான் ஆவென்று அதிர்ச்சியாகி கண்ணீர் விடுவேனா சார்?
பெண்களை பற்றி உங்களுக்கு தெரியாது..எனக்கும் ஈகோ உண்டு சார் நீங்கள் அந்த விஷயத்தை சொல்ல என்னால் அதை ஆற அமர கேட்டிருக்க முடியும் என்று எப்படி நினைத்தீர்கள்?
உள்ளுக்குள் பல்லைக்கடித்தபடி இதெல்லாம் எனக்கு முன்னரே தெரியும்..ஒருவழியாக நான் முடிவெடுத்த பிறகு மறுபடி என்னை குழப்பாமல் அடுத்த விஷயத்துக்கு போ..இப்படித்தான் மனது அலறியது.
உங்கள் முன்னிலையில் நீங்கள் எனக்கு முன்னே பெண்களோடு பழகியதற்கு நான் அவ்வளவு முக்கியத்துவம் கொடுக்கிறேன் என்று உங்களிடம் காண்பித்து கொள்ள என்னுடைய ஈகோ இடம் தரவில்லை.
எனக்கு அந்த பேச்சை காதால் கேட்கவே எரிச்சலாக இருந்தது ஏனெனில் நீங்கள் அதைப்பற்றி பேசியபோது எனக்கு ஒருவாரத்துக்கும் மேலாக தலைக்குள்ளேயே இருந்து புளித்துப்போன விஷயமாக மாறிப்போயிருந்தது அது ஒரு பெண்ணாக இருந்தால் புரியும்..கணவரின் பழைய காதலை கணவரே போஸ்ட்மார்ட்டம் செய்யும் போது யாருமே ஆறுதலாக கேட்க மாட்டார்கள்..எங்காவது இதற்கு பாஸ்ட் பார்வர்ட் பட்டன் இருக்காதா என்று எரிச்சலாகத்தான் இருப்பார்கள்.
எனக்கு வாய்த்தவர் இப்படி என்ன செய்வது மனது வைத்துவிட்டேன் ஏற்றுக்கொள்ளத்தானே வேண்டும் என்ற அதே எரிச்சல் மனநிலை தான் எனக்கு..உங்கள் முன்னிலையில் அதனால் நான் ஒரு சதவீதம் கூட பாதிக்கப்படவில்லை என்று காண்பிக்கத்தான் என் எரிச்சலைக்கூட வெளிப்படுத்திக்கொள்ளாமல் சிரிப்புடன் கடந்து போனேன்.. நீங்கள் எனக்கென்று ஆகி உங்களின் அன்பை அனுபவிக்கும் போது உங்கள் பழைய வாழ்க்கையை நினைத்தெல்லாம் உங்கள் நிம்மதியை கெடுக்கும் பக்குவமற்ற பெண் நான் கிடையாது.. அப்படி எனில் ஆளை விடு சாமி என்று என்றோ கிளம்பி போயிருப்பேன்.. இருபத்து ஆறு வயது வரை நீ யார் என்று எனக்கே தெரியாது பிறகெப்படி உங்களுக்கு என் மேல் நல்ல எண்ணம் வரும் என்று கேட்டீர்களே ஒரு கேள்வி.. இது தான் சார் என்னை மிக மிக கொடுமையாய் காயப்படுத்தியது.
நீங்கள் தப்பாக பேசினாலும் இவர் எப்படி இப்படிப் பேசலாம் என்று சண்டைக்கு வந்தேன்..மனதில் உங்களை அப்போதிலிருந்தே எனக்கு நெருக்கமாக உணர்ந்தேன்.
உங்களை பொறுத்தவரை மன முதிர்ச்சி என்றால் சின்ன புன்னகை கூட செய்யாமல் கிளாசி லுக் கொஞ்சமும் கலையாமல் அப்படியே பொம்மை போல வந்து போவார்கள் என்று எனக்கு அன்றைக்கு தான் தெரிந்தது.
நீங்களும் அப்படியான மனமுதிர்ச்சி உடையவர் என்றால் நீங்கள் சொன்ன தத்துவங்கள் உலகைப்பார்க்கும் கோணங்கள் எல்லாமே வெறும் வாய்ப்பேச்சு தான்.
பிற்குறிப்பு இப்போது கூட நீங்கள் என்னை மறுத்த பொறாமையில் நான் யாழினியைப்பற்றி சொன்னதாக நீங்கள் நினைத்துக்கொண்டிருக்கிறீர்கள் தானே?
நீங்கள் உங்களைக்குறித்து நினைத்துக்கொள்வது போல அர்ஜூனா சகலமும் அறிந்த தீர்க்கமாய் சிந்திக்கும் முதிர்ச்சியான மனிதன் இல்லை என்பதையும் சேர்த்து நினைத்துக்கொள்ளுங்கள்.
வாழ்க்கைப்பயணத்தில் வெவ்வேறு நிறுத்தங்களில் ஏறி சக பயணியாய் கொஞ்சக்காலம் ஒன்றாக பயணித்தவர்கள் ஒன்றாகவே இறங்கிச்செல்வதெல்லாம் எப்போதாவது தான் நடக்கும்.. மற்றபடி அவரவர் நிறுத்தங்களில் இறங்கி போய்க்கொண்டே இருக்க வேண்டியது தான்.
இனி கதையை முடிக்க வேண்டியது தான் வலித்த கழுத்தை லேசாக வருடி விட்டுக்கொண்டவருக்கு திடும்மென சற்று முன்னர் தன் கழுத்தை தழுவிக்கொண்டிருந்த மென் விரல்கள் நினைவுக்கு வந்தன.
அவ்வளவு நேரமும் எழுதியதை ஸ்கான் செய்து தன்னுடைய டைப்பிஸ்ட்டுக்கு அனுப்பி விட்டு கணனியை ஷட் டவுன் செய்தார் அர்ஜூனா.
ஹாரிடோர் இருளில் மூழ்கிக்கிடக்க விளக்கைப்போடாமலே மெல்ல பால்கனிப்பக்கம் நடந்தவர் லேசான குளிர் காற்று முகத்தில் பட பால்கனி கம்பிகளை பற்றிக்கொண்டு சற்று நேரம் அப்படியே நின்று கொண்டிருந்தார்.
நாலுபக்கமும் மொட்டைமாடியில் அரைச்சுவர் கட்டப்பட்டிருக்க அதற்கு வெளியே அரையடி நீளத்துக்கு பிளேட் நீட்டிக்கொண்டிருக்கும்.
இவள் அந்த அரைச்சுவரை ஏறிக்குதித்து அந்த பிளேட்டின் விளிம்பில் கால்களை தொங்க விட்டுக்கொண்டு அமர்ந்திருந்தாள் அவள் இருந்த இடத்தை நெருங்கியவர் அரைச்சுவரின் பின்னே வந்து நின்றதை அவள் உணரவில்லை.
தலையை சுவரில் சாய்த்தபடி கால்களை ஆட்டிக்கொண்டிருந்தவளின் உதட்டில் புன்னகை உறைந்து கிடந்தது.. அவரின் குரலில் தூக்கிவாரிப்போட்டுக்கொண்டு திரும்பியவள் அவரைக்கண்டு ஆசுவாசமாகி சார்.இப்படியா சத்தமே இல்லாம வந்து நிப்பீங்க..பயத்தில் கீழே விழுந்திருந்தேன் என்றால் என் உயிருக்கு நீங்களா பொறுப்பு?
மொட்டைமாடியின் விளிம்பில் இருந்து கொண்டு கீழே பார்த்தால் அப்படித்தானே இருக்கும் அட சும்மா வாங்க சார்..நான் ஒன்றும் உங்களை கடித்து தின்று விட மாட்டேன்.. அவளின் குரலில் இருந்த சிரிப்பு அவரை சீண்டியது.
நன்றாக சுவரில் சாய்ந்தபடி மெல்லிய குரலில் பாடிக்கொண்டு இருந்தவள் திடும்மென இனிமேல் இந்த ஊரின் போதைப்பொருள் பிரச்சனைக்கு என்ன சார் ஆகும்?
இத்தோடு முடிந்து விட்டது என்றால் நம்பமுடியவில்லை என்று கேட்டாள் முடியாது நன்றாக ஊடுருவி பாடசாலை மாணவர்கள் வரைக்கும் வந்துவிட்ட வியாதி வெறுமனே நாற்பது பேரை கைது செய்தால் அடங்கி விடுமா?
என்று கேட்டார் அவர்..விழிகளை அவள் புறம் திருப்பாமலே தொடர்ச்சியாக மக்கள் பாடசாலைகள் அரச அரச சார்பற்ற நிறுவனங்கள் ஒன்றிணைந்து இது தொடர்பில் வேலை பார்க்க வேண்டும்.
சார்..ஆனால் இத்தனை நடந்தும் மினிஸ்டர் அப்படியெல்லாம் பெரியளவில் நடக்கவில்லை என்று மறைத்து பேட்டி கொடுக்கிறாரே..இவர்கள் இப்படி இருந்தால் எப்படி இந்த ஊருக்கு கவனம் கிடைக்கும்?
அவள் வருத்தமாய் கேட்க ஐ நோ தெரியும் ஆனா சொல்லமாட்டீங்க.. விடுங்க எனக்கு தெரியவே தேவையில்லை..அவள் பிணங்கிக்கொள்ள அவருக்கு இன்னும் சிரிப்புத்தான் வந்தது ஆனால் பிடி கொடுக்கவில்லை.
என்று மட்டும் விசாரித்தார் அவர் ஒருத்தனை பலி போடலாம்னு டிசைட் பண்ணிட்ட போலிருக்கு.. என்றார் அர்ஜூனா மிகக்கஷ்டப்பட்டு சிரிப்பை அடக்கியபடி.
பேசும்போதே அடுத்த ஆராய்ச்சிக்கு போய் விடுவாள் போல..அவளிடம் இருந்து கேள்விகள் மழையென வந்து விழுந்தன ஐயோ குழப்பறீங்களே சார்.. இம்ப்ரெஸ் ஆகியிருந்தா எப்படி ரியாக்ட் பண்ணுவீங்க?
நம்ப முடியவில்லையே.. ஹா ஹா ஹா.. இதுவரை பலர் இம்ப்ரெஸ் பண்ணியிருக்காங்க தான்.. ஆனால் ஒரு சிலருக்கு தான் ரிலேஷன்ஷிப் தொடர்பில் என்னைப்போலவே ஒத்த மனம் இருந்தது.
அவர்களோடு சிறிது காலம் ரிலேஷன்ஷிப்பில் இருந்ததுண்டு.. சரி அதை விடுங்க..என் அடுத்த கேள்வி இப்போ நீங்க கல்யாணம் பண்ணிக்கறதா இருந்தால் உங்க மனைவி எப்படியிருக்கணும்?
நான் அவளை சமமாக நடத்த வேண்டும் என்று என்னை எதிர்பாராமல் தானாகவே தன் உரிமையை எடுத்துக்கொள்ளும் தைரியசாலி என்றால் எனக்கு பிடிக்கும்.
இப்போதைக்கெல்லாம் நீ எழுந்து போயிருக்க வேண்டும் அர்ஜூனா என்று மனம் சொன்னாலும் அவர் அந்த சூழ்நிலையின் இனிமையை இழக்க விரும்பாமல் அவளுக்கு கட்டுப்பட்டது போல அங்கேயே அமர்ந்திருந்தார் காற்று தலைமுடியை மொத்தமாய் கலைத்துப்போட முகமெல்லாம் பறந்த முடியை ஒதுக்கியபடி கால்களை ஆட்டிக்கொண்டிருந்தவள் அவரையே பார்த்துக்கொண்டிருப்பதை அவரால் உணர முடிந்தது.
என்னுடைய குடும்ப விஷயத்தில் நீ தலையிடாதே என்று இன்னொரு தடவை இதை பற்றி நீ பேசினாயால் என் இன்னொரு முகத்தை நீபார்க்க வேண்டியிருக்கும் அவர் அரைச்சுவரை கடந்து மொட்டைமாடியில் இறங்க தானும் எழுந்து அரைச்சுவரில் கைகளை ஊன்றி அதில் கன்னத்தை வைத்தபடி அவரையே பார்த்துக்கொண்டிருந்தவள் சார் என்று அழைத்தாள் உண்மை சார்.. இது வரை எனக்கு கல்யாணம் பண்ணிக்க ஆசையே வரவில்லை..எந்த ஆணும்எ ன்னை சலனப்படுத்தியதும் இல்லை..உங்க கிட்ட மட்டும் ரொம்ப வித்யாசமா உணர்ந்தேன் சார்.
இவ்வளவு நேரமும் தூங்காமல் அதைத்தான் யோசித்துக்கொண்டிருந்தேன் என்னை யாரும் கோபமாக பேசினால் தப்பு என் மேல் என்றால் கூட ஜென்மத்துக்கும் அவர்களோடு பழைய படி என்னால் பேச முடியாது..அப்படிப்பட்ட நான் உங்களிடம் மட்டும் நீங்கள் என்னதான் திட்டினாலும் நாய்க்குட்டி போல ஏன் திரும்ப திரும்ப வந்து சேர்ந்து கொள்கிறேன்?
உங்கள் குணம் முகத்துக்கு நேரே பேசும் நேர்மை உங்கள் திமிர் உங்கள் அரகன்ஸ் நீங்கள் சிந்திக்கும் விதம் உங்களுக்கு முக்கியமானவர்களோடு நீங்கள் பழகும் விதம் எல்லாமே எனக்கு பிடித்திருக்கிறது.
என்னிடம் இருக்கும் அறிவெல்லாம் அழித்து விட்டு உங்களிடம் இருந்து கற்றுக்கொண்டே இருக்கவேண்டும் போல ஒரு பீலிங்உங்களுக்கு நான் சொல்வது புரிகிறதா?
உங்களிடம் கூட என்ன எதிர்பார்க்கிறேன் என்று எனக்கு தெளிவில்லை ஆனால் ஐ லவ் யூ சார்.. அதுதான் நீங்கள் தவறு செய்யும் போது என்னால் பார்த்துக்கொண்டிருக்க முடியவில்லை.
விளையாடுவதற்கும் ஒரு அளவு வேண்டும் அவர் கிட்டதட்ட உறுமினார் ஹா ஹா நான் விளையாடவில்லை மனதிலிருந்து தான் பேசுகிறேன் என்று உங்களுக்கு நன்றாகவே தெரியும்.
நீங்கள் தடுமாறி நிற்கும் நிலையே அதை எனக்கு சொல்லி விட்டது இன்றைக்கு உங்களுக்கு இந்த அதிர்ச்சி போதும் சார்..போய் தூங்குங்கள்.. நன்றாக யோசித்து எப்போது பதில் சொல்ல வேண்டும் என்று தோன்றுகிறதோ அப்போது சொல்லுங்கள் கன்னங்குழிய சிரித்தாள் அவள் உளறாதே.. நீ உண்மையத்தான் பேசுகிறாய் என்றால் என்னுடைய ஆழ்ந்த அனுதாபங்கள்.
போய் உங்களை நீங்களே கேட்டுக்கொள்ளுங்கள் ஜஸ்ட் ஷட் அப் கடித்த பற்களுக்கிடையில் உறுமி விட்டு அவர் படிகளில் இறங்க ஆரம்பிக்க அவள் அந்த அரைச்சுவரை தாண்டிக்குதிக்கும் சத்தம் கேட்டது.
நினைக்கவே தன் மேல் கோபமாக வந்தது அவளுக்கு.. தெரு வளைவில் வண்டியை நிறுத்தி விட்டு இறங்கி இடப்புறம் வந்த தனஞ்சயன் புன்னை மர நிழலில் நின்றபடி மொபைலில் பேசிக்கொண்டிருந்தான்.
மழை கொஞ்சம் கொஞ்சமாக வலுக்க ஆரம்பித்திருக்க இறுக மூடப்பட்டிருந்த பஸ்ஸின் கண்ணாடி வழியே நீர்த்துளிகள் கோலமிட்டுக்கொண்டிருந்தன.
மழை இவ்வளவு பெரிதாகப்பெய்கிறது என்பதே பஸ் கதவு திறந்ததும் தான் தெரிகிறது என்று நினைத்தபடியே புட் போர்டில் நின்றபடியே தன்னுடைய பூக்குடையை விரித்தபடி இறங்கினாள் அவள் ஏனோ கூட்டத்திற்கு பிறகு அவரை பார்க்க கூச்சமாக இருந்தது அவளுக்கு பேசாமல் அவரைக்கடந்து ஒரு மூன்றடி எடுத்து வைத்தவள் ஏதோ யோசனையில் அப்படி அம்மூன்று அடிகளையும் ரிவர்சில் வைத்து அர்ஜூனாவை நெருங்கி நின்றாள் குடை புறப்படத்தயாராகிறது.
ஒரே எட்டில் தூரத்தை கடந்து அவர் குடைக்குள் வந்து சேர திடீர் அருகாமையினால் சட்டென்று தொற்றிக்கொண்ட அசௌகரிய உணர்வுடன் இருவருமே பேசாமலே சிறிது தூரம் நடந்து வந்தனர்.
கொஞ்சம் ஆனாலும் நீ கொடுத்த அதிர்ச்சியால் தான் நான் சொன்னதை காது கொடுத்து கேட்கவே செய்தார்கள் அவர் சிரித்தபடியே பதில் சொன்னார் சார்.. உங்க உயரத்துக்கு குடை பிடிக்க நான் எவ்வளவு கஷ்டப்படுகிறேன்.
பிறகு ஏன் ஆண்கள் தான் குடை பிடிக்க வேண்டுமா ஏன் பெண்களால் முடியாதா என்று நீ வசனம் பேச ஆரம்பித்து விடுவாய் என்ற பயத்தில் தான் பேசாமல் வருகிறேன் என்று கிண்டல் உரலில் சொன்னவர் குடையை லாவகமாக தன் கையில் எடுத்துக்கொள்ள ஆசுவாசமாய் கைகளை ஒரு முறை நீட்டிக்கொண்டவள் அவர் சொன்னதை கேட்டு மீண்டும் கர்ர்ர்ர் மோடுக்கு போனாள்.
வாழ்நாள் முழுவதும் ஆசிரியர் வேலை தான் செய்யவேண்டும் என்று மனதுக்குள் சொல்லிப்பார்..உன் மனத்தால் கடைசி வரை அதை ஏற்றுக்கொள்ள முடியாது சார்.. இதை எப்படி ரீசனாக சொல்ல முடியும்?
நீங்கள் கூட சயன்டிஸ்ட் என்று எல்லாருக்கும் தெரியுமேஅவள் விடாமல் வாதாடினாள் அதை நானே என் வாயால் ஆசிரியர்களிடம் சொன்னேனா என்று நீ யாரை வேண்டுமானாலும் கேட்டுப்பார்.
இரண்டாவது உனக்கு எப்போதும் யாருக்காவது கார்டியன் ஏஞ்சல் வேலை பார்ப்பது ஆபத்பாந்தவியாய் ஓடிப்போய் உதவுவது ரிஸ்க் எடுப்பது இந்த மாதிரி பரபரப்பான வாழ்க்கை தான் பிடிக்கும்.
உன்னால் நிச்சயம் தெளிந்த நீரோடை போன்ற ஆசிரியப்பணியை ஒருமனதுடன் செய்ய முடியாது இல்லை சார்.. ஒரு வகையில் நீங்கள் சொல்வது சரி தான்.
நானும் கிட்டத்தட்ட அந்த முடிவுக்கு வந்துவிட்டேன் என்று தான் சொல்லவேண்டும்சுபாங்கன் விஷயம் எனக்கு ஆழ்மனதில் என்ன ஆசை என்று ஓரளவு புரிய வைத்தது சார்.
தானும் விடைபெற்று வீட்டுக்குள் வந்தவள் உடைமாற்றி தலை துவட்டிக்கொண்டு கணனி முன்னே அமர்ந்து மாலையாகும் வரை தன்னுடைய சமீபத்திய தேடலை தொடர்ந்து கொண்டிருந்தாள்.
பீட்சா சாப்பிடுவதற்காக அவளை அர்ஜூனா வீட்டுக்கு வருமாறு அழைப்பு விடுக்கப்பட்ட பிறகு டக்கென போன் வைக்கப்பட்டது ரிசீவரையே பார்த்துக்கொண்டிருந்தாள் ஆரா.
குட்டி டான் ராக்ஸ் தான் அங்கே செல்வதை அர்ஜூனா விரும்புவாரா என்று சில கணம் தயங்கியவள் பிறகு எப்படியும் அவரிடம் கேட்காமல் இவள் தன்னை அழைத்திருக்க மாட்டாள் என்ற எண்ணத்துடன் குளித்து பைஜாமாவுக்கு மேல் கருப்பு லாங் டீஷர்ட் ஒன்றை போட்டுக்கொண்டவள் கதவைப்பூட்டிக்கொண்டு யாழினியை தேடி சென்றாள் சமையல் தெரியும் என்பதற்கும் இப்படி செப் லெவலில் சமைப்பதற்கும் வேறுபாடு உண்டல்லவா?
உணவின் சுவை வேறு தன் பங்குக்கு பாயின்ட் எடுத்து கொடுத்துக்கொண்டிருந்ததை வெகுவாக ரசித்து உண்டாள் அவள் இரவு எட்டுமணி வரை அர்ஜூனா வீட்டில் இருப்பாய் என்று நேற்று யாரும் சொல்லியிருந்தால் கூட மயக்கம் போட்டு விழுந்திருப்பாள் இன்றைக்கு நேரம் போனதே தெரியவில்லை.
சாப்பிட்டு முடித்து இவள் ஹாலில் இருந்து யாழினியோடு செஸ் ஆடிக்கொண்டு இருக்க அவர்களுக்கெதிரே மேசையில் பேப்பர்களோடு உட்கார்ந்திருந்தார் அர்ஜூனா.. யாழினிக்கு தனியாக பீட்சா செய்து சாப்பிட போரடித்தது.
அதனால் தான் எதிர் வீட்டில் ஒரு அடிமை இருக்கிறதே என்று இழுத்தவரின் கண்கள் சிரிப்பில் இடுங்கின அவள் பதில் சொல்ல வாயெடுக்க ஹையோ இது உன் டர்ன் என்றபடி யாழினி நிமிர்ந்து அவளை ஒரு பார்வை பார்த்தாள் .. சாரி சாரி.. என்றபடி தன் அடுத்த மூவை செய்தாள் ஆர்ணவி.
வாய் பாட்டுக்கு கேள்விக்கணையை நிறுத்தாமல் பொழிந்து கொண்டிருந்தது ஏன் சார் எப்ப பார் எதையாவது உட்கார்ந்து எழுதிக்கொண்டே இருக்கிறீர்களே..போரடிக்கவில்லை?
அவர் அசராமல் திருப்பியடித்தார் அர்ஜூனா இதப்பார் இந்த மொக்கை புக் எழுதுற உன் அஜூவுக்காக என்னை பகைத்துக்கொள்வது நல்லதல்ல விளையாட்டாய் யாழினியை மிரட்டினாள் அவள் இன்னும் சலுகையாய் அவளோடு ஒட்டிக்கொண்ட சின்னவள் அஜூவோட த்ரில்லர் செமையா இருக்கும்.
ஆஹா சிக்க வைத்துவிட்டாளே எப்படி கவனிக்காமல் விட்டோம் வேறு வழியின்றி அவள் தன்னுடைய கடைசி மூவை செய்ய ஹேய் செக்மேட் என்று கத்திய யாழினி எழுந்து ஒரு குட்டி ஸ்டெப் போட்டாள் அவளின் சிரிப்பை பார்த்துக்கொண்டே புன்னகையோடு எழுந்த ஆர்ணவி நான் கிளம்பறேன் குட்டி டான் ரொம்ப லேட் ஆயிடுச்சு.. என்று விடைபெற முயன்றாள் இரு இரு..நான் ஒரு டிராயிங் காட்டறேன்.. அஞ்சே நிமிஷம் என்றபடி அவளின் பதிலை எதிர்பாராமல் யாழினி அறைக்குள் மறைந்து விட வேறுவழியின்றி சில நிமிடம் நின்று கொண்டிருந்தவள் அர்ஜூனா கவனம் கலையாமல் எழுதிக்கொண்டே இருப்பதை பார்த்துவிட்டு மெல்ல அருகே சென்று அருகில் அடுக்கி வைக்கப்பட்ட பேப்பர் ஒன்றை எடுத்துப்பார்த்தாள்.
ஏதோ ஒருபக்க குறுங்கதை போலும்..அவளுக்கு மேலே படிக்க பொறுமையில்லை.. வைத்து விட்டாள் அதில் என்ன தவறைக்கண்டாய்..இப்படியே பண்டாரா பாக்சாக எல்லாவற்றையும் மூடி ரகசியமாய் அடைத்து வையுங்கள்.
சவாலாய் ஆரம்பித்தவளுக்கு அதை சர்வ சாதாரணமாய் கேட்க இயலவில்லை..திக்கினாள் நீ பேபி தான் என்பதை நொடிக்கொருமுறை நிரூபிக்கிறாய் அவர் சிரிக்க ஆரம்பிக்க நல்ல வேளையாக அதற்குள் படத்தோடு திரும்பி வந்துவிட்டாள் யாழினி.
படத்தில் ஒரு மலை மீதிருக்கும் பெரிய மரக்கிளையில் அப்பா குருவி அங்கிள் குருவி குட்டிக்குருவி அமர்ந்து தூரத்தே பார்த்துக்கொண்டிருந்தன.
தானும் நன்றாக வரைபவள் என்பதால் பாராட்டி சில ஆலோசனைகளையும் வழங்கிவிட்டு மெல்ல குட் நைட் சொல்லிக்கொண்டு நழுவினாள் ஆர்ணவி.
இனியும் திறந்து வைத்திருந்தால் வீட்டுக்குள் சாரலடித்து திரைச்சீலைகள் நாசமாகும் அபாயத்தை உணர்ந்தவள் மீண்டும் அவசரமாக யன்னல்களை சாத்த ஆரம்பித்தாள் காலையில் ஸ்கூலில் இருந்து மீட்டிங்குக்கு அழைப்பு வந்த நேரத்தில் இருந்து ஒரே பதற்றமாகவும் யோசனையாகவுமே சுற்றிக்கொண்டிருந்தாள் அவள்.
எப்பாடு பட்டேனும் புது ஸ்கூலில் இடம் வாங்கிக்கொடுப்பாள் தான்..ஆனால் மொத்தமாக ஒடுங்கிப்போய் விடுவானே.. பட்ட பாடுகள் அனைத்தும் வீணாகி விடுமே ராகவி வேறு கூட்டத்துக்கு வரமாட்டாள்.
யோசனை மீண்டும் மீண்டும் வந்து கொண்டிருக்க கடைசி யன்னலை சாத்த மனமற்று யன்னல் கம்பிகளில் முகம் வைத்து வெளியே பார்த்துக்கொண்டு நின்றாள் ஆர்ணவி.
ரங்கம்மாவின் ஸ்கூட்டி அப்பார்ட்மென்ட் வளாகத்துக்குள் புகுவதையும் முழுக்க தன்னை மழைக்கோட்டினால் மூடிக்கொண்டு ஒரு பளபளக்கும் சில்வர் பெட்டியோன்றுடன் அவள் படியேறுவதையும் கவனித்தாள் ஆர்ணவி.
ஷா..மழை நாள் என்றாலும் ஏதாவது ஒரு வகையில் துடிப்பாக தன்னுடைய வேலையை முடித்து லாபம் பார்த்துவிடும் அந்தப்பெண்மணிக்கு மனதாலேயே ஒரு சலூட் வைத்தவள் யன்னல் வழி அவளையே பார்த்து நின்றாள் அவளது வீட்டைத்தாண்டியே படியேறப்போகும் ரங்கம்மாவுக்கு ஒரு ஹாய் சொல்வதற்காக இன்றைக்குத்தான் கடைசிநாள் என்று நானே வருத்தத்தில் இருக்கிறேன் என்று சிரித்தவள் உள்ளே வாங்களேன் என்று அழைத்தாள் இருங்க.. இதை கொடுத்துட்டு வந்துடறேன் என்றவள் பதிலுக்கு காத்திராமல் மேலே ஏறிச்சென்று விட்டு சில நிமிடங்களிலேயே திரும்பி வந்தாள்.
காலடிச்சத்ததை கணக்கிட்டபடியே கிச்சனில் இருந்து ஆர்ணவி அழைக்க தயக்கமே இல்லாமல் உள்ளே வந்தாள் ரங்கம்மா சீராக திருத்தப்பட்ட தோற்றம்.
ஸ்கூலுக்கு விஷயம் தெரியாமல் பார்த்துக்கொள்வோம் என்று தான் நினைத்தோம் ஆனால் இன்றைக்கு மாலை அவசர பெற்றோர் மற்றும் நிர்வாகிகள் கூட்டத்துக்கு அழைப்பு விடுத்திருக்கிறார்கள்.
தனக்குத்தானே சொல்லிக்கொண்டவள் தன்னுடைய கூடை நாற்காலியை கழற்றிகொண்டு பல்கனிக்குப்போய் மழை படாத மூலையில் கொழுவி வைத்தவள் காதில் ஹெட் செட்டுடன் அதற்குள் சுருண்டு கொண்டாள்.
இளைய ராஜாவும் மழையுமாய் அவள் நேரம் பறக்க ஆரம்பிக்க இடையில் குறுக்கிட்ட குத்துப்பாடலால் ப்ளே லிஸ்டை அட்ஜஸ்ட் செய்ய முனைந்தவள் யாழினியின் சிரிப்பு சத்தத்தில் கவனம் கலைந்து எதிரே பார்த்தாள்.
மேசைக்குமேலே முழங்காலை மடக்கிக்கொண்டு யாழினி அமர்ந்திருக்க அவளுக்கு எதிரே விட்டேற்றியாய் சேரில் சாய்ந்திருந்தார் அர்ஜூனா.
வெகு அரிதாக யாழினி காண்பிக்கும் குழந்தை முகத்தையும் உணர்வுகளையும் வெளிப்படுத்தியபடி அன்றொருநாள் தந்தை வெளியூர் புறப்பட்ட அன்று மொட்டைமாடியில் அவற்றின் கழுத்தைக்கட்டிக்கொண்டிருந்த யாழினி ஆர்ணவியின் நினைவில் வந்துபோனாள்.
அவர் என்னமோ சொல்லி கண்சிமிட்டியதும் இருவரும் ஹை பை கொடுத்துக்கொண்ட அந்தக்காட்சி ஒரு புகையோவியம் போல தன் மனதில் படிவதை உணர்ந்தாள் ஆர்ணவி.
சத்தமில்லாமல் எழுந்து உள்ளே சென்றவள் மதியத்துக்கு சிம்பிளாக ஒரு சிக்கன் சாலட் செய்து வேகமாக உண்டு விட்டு பாடசாலைக்கு தயாராக ஆரம்பித்தாள்.
அவள் உள்ளே நுழைந்ததுமே பரிமாறப்பட்ட பார்வைகளை பார்த்ததுமே இது நிச்சயம் அவர்களுக்கு சோதனையாகவே அமையப்போகிறதென புரிந்து போனது ஆர்ணவிக்கு நேராகச்சென்று தனியாக இருந்த சேர் ஓன்றில் அமர்ந்து கொண்டவள் எத்தையும் காதில் வாங்கிக்கொள்ளாமல் மொபைலை நோண்ட ஆரம்பித்தாள்.
நடந்ததை சுருக்கமாக சொல்லிவிட்டு பெயர் குறிப்பிட முடியாத பாடசாலையின் ஆசிரியர்கள் இருவர் மேலிடத்தை கலந்தாலோசிக்காமல் தன்னிச்சையாக நடந்துகொண்டதற்கு கடும் மனவருத்தத்தை தெரிவித்தார் அதிபர்.
மாணவர்கள் தவறு செய்தால் தண்டனை ஒன்று தான் என்றும் தேவையில்லாமல் சிஹ்யா பாடசாலை ஆசிரியர்கள் என்ற பெயருடன் பிரச்சனையில் மூக்கை நுழைத்து பாடசாலைப்பெயர் கெடுவதற்கு காரணமாக இருந்தார்கள் என்று தான் பேசியவர்கள் அனைவரும் சாராமல் பெயரை குறிப்பிடாமல் ஆர்னவியையும் அர்ஜூனாவையும் குரிப்பிட்டுப்பேச இத்தனை நேரமும் கட்டிக்காப்பாற்றிய பொறுமையும் நம்பிக்கையும் பறந்து அவளுக்கு லேசாய் உதடு துடிக்க ஆரம்பித்தது.
அப்படியே போலீசுக்கு போகவேண்டுமானாலும் சிஷ்யா மாணவர்கள் எல்லோர் பெயரையும் தவிர்த்திருக்க வேணும் பொறுப்பில்லாமல் செய்து விட்டு கேள்வி வேறு கேட்கிறீர்களா?
என்று வெகு சூடாக கேட்டார் ஒரு பழைய மாணவர் சங்க உறுப்பினர் ஓஹோ.. நான் மானேஜ்மேன்ட்டிடம் சொல்லியிருந்தால் நீங்கள் என்ன நடவடிக்கை எடுத்திருப்பீர்கள்.
சூடான கேள்வி பதில்கள் அங்கும் இங்கும் பறந்ததை வேடிக்கை பார்த்துக் கொண்டிருந்த ஆசிரியைகளில் ஒருத்தி அவளைப்பிடித்து இழுத்து அமர வைக்க கோபமாக அமர்ந்து கொண்டவள் பல்லைக்கடித்தபடி நடப்பதை கவனித்தாள்.
சின்னப்பையன் சுபாங்கன் தெரியாமல் செய்துவிட்டான் என்ற அடிப்படையில் அவனை மன்னித்து போலீசே அவனுடைய எதிர்காலம் கருதி உதவும் போது மாதா பிதா குரு தெய்வம் என்று பெருமையடித்துக்கொள்ளும் நீங்கள் அவனை சேர்த்துக்கொள்ள கூடாது என்பீர்களா?
தொற்றிக்கொள்ள..நம் மாணவர்களுக்கு இப்போதைய உடனடித்தேவை விழிப்புணர்வு அதை செய்யாமல் கிணற்றுத்தவளை போல பேசிக்கொண்டிருக்கிறீர்கள் நீங்கள் சுபாங்கனை ஸ்கூலை விட்டு வெளியே அனுப்பினால் அது மிகத்தெளிவான மனித உரிமை மீறல் ஆமாம் சார் சட்டம் தான் பேசுகிறேன் பேசுவது மட்டுமல்ல செய்தும் காட்டுவேன்..அவளுக்கு கோபத்தில் என்ன செய்கிறேன் என்றே தெரியவில்லை.
ஆனால் உங்கள் பாடசாலைக்கு மேல் நானே வழக்கு தொடர்வேன் என்று உணர்ச்சி வசப்பட்டு கத்தியவள் அனைவரும் அதிர்ந்து போய் பார்த்துக்கொண்டிருக்க விடு விடுவென்று எழுந்து வெளியே நடந்தாள்.
அவளுக்கு அவரின் இந்தக் குரல் புதிது.. இப்போதுதான் அர்ஜூனாவின் ஆவி புகுந்து விட்டவளைப்போல அவள் ஒரு வெறியாட்டம் ஆடி முடித்திருக்க இந்த மனிதர் இப்படி ஆகிவிட்டாரா?